نامون، جک اﷲ سبحانه وتعالى بركهندق اونتوق ممبريكن رزقي كڤد اينديۏيدو ايت اونتوق منجادي تتاموڽ، تياد سياڤا يڠ داڤت مڠهالڠ.
ناماڽ تيدق ترسناراي دالم ريبوان جماعه يڠ بارو سهاج تمت منونايكن عباده حاج، تتاڤي برڤلواڠ برسام ريبوان لا؞ين ككوتا مكه اداله ساتو ڤركارا يڠ اڬق ڤليق دان ميستري سرتا سوكر اونتوق دڤرچايا؞ي.
ايتوله يڠ ترجادي كڤد ساله سأورڠ ورڬ امس يڠ بكرجا سباڬاي ڤناريق بيچا، كسرين، 60.
قيصه كسرين يڠ برڤلواڠ منونايكن عباده حاج سچارا ميستري منجادي انتارا هيبهن ڤندودوق سكيتر ديسا سومبيريجو، دسيني.
كتيک منچريتاكن قيصه ميستري ترسبوت، كيسرن ممبريتاهو، دي دباوا اوليه ’سأورڠ‘ اينديۏيدو ميستري يڠ برنام ايندي سلڤس دتاور اونتوق منونايكن عباده حاج تنڤا ڤرلو مندفتر دان مڠوروسكن دوكومن بركا؞يتن.
دي مندعوا، ايندي مروڤاكن ڤلڠڬن بيچاڽ سجق دري كچيل لاڬي، دان كتيک مناوركن ڤلواڠ ترسبوت كڤد كسرين، اينديۏيدو ميستري ترسبوت برعمور 21 تاهون.
”ڤد كتيک ايت، ساي هاڽ ممباوا واڠ ساكو برجومله Rp2 جوتا (RM639.27). ساي سنديري تيدق مپڠک ڤلاوا؞ن ايندي اونتوق ممباوا ساي منونايكن حاج اداله بنر. سبلوم براڠكت، دي برڤسن كڤد ساي اڬر تيدق بركومونيكاسي دڠن سسياڤا ڤون سڤنجڠ 44 هاري دتانه سوچي،” كاتاڽ كڤد Detiknews.com بارو٢ اين.
سڤنجڠ تيمڤوه ترسبوت، كسرين مڠاكو؞ي ديريڽ لڠسوڠ تيدق بركومونيكاسي دڠن سسياڤا، ماله مراساكن يڠ ديريڽ سڤرتي تيدق وجود دالم كالڠن ريبوان جماعه حاج دري ايندونيسيا.
”ساي مراساكن يڠ جماعه حاج تيدق ڤراسن اكن كوجودن ساي ڤد كتيک ايت. والاوڤون براس امت جڠڬل ڤد وقتو ايت، ساي ماسيه مڠيكوت كهندق ايندي. تمبه حيران، كتيک سمڤاي دلاڤڠن تربڠ، ساي سديكيت ڤون تيدق دڤريقسا اوليه ڤڠواتكواس يڠ برجاڬ دسيتو. سهيڠڬاله ساي مماسوقي ڤساوت. ڤد وقتو ايت جوڬ، سأورڠ ڤون تيدق ڤراسن اكن كوجودن ساي،“ جلسڽ.
bjn_Arab bjn_Arab ace_Arab bjn_Arab bjn_Arab bjn_Arab bjn_Arab bjn_Arab bjn_Arab